Monthly Strategy: Stress test ต่อภาวะ mild recession ในปี 2566
9 กรกฎาคม 2565

Monthly Strategy: Stress test ต่อภาวะ mild recession ในปี 2566 
คงเป้า SET Index ปี 2565 ไว้ที่ 1,650 จุด
เรามีมุมมองเป็นกลางต่อตลาดหุ้นไทยจาก upside ที่จำกัดต่อราคาเป้าหมายของเราที่ 1,650 จุด คำนวณด้วย EPS ปี 2566 ที่ 107.09 บาท และ EYG ที่ 3.47% (หรือ -0.875SD) เราปรับเพิ่มประมาณการ EPS ปี 2566 ขึ้น 1.1% MoM ทั้งนี้ ทาง KBANK คาดว่าอัตราตอบแทนพันธบัตรรัฐบาลไทย ระยะเวลา 10 ปี จะอยู่ที่ 3.10% เพิ่มขึ้นจาก 2.90% ในช่วงสิ้นปี 2565 ปัจจัยหนุนหลักในช่วงครึ่งหลังปีนี้คือจำนวนนักท่องเที่ยวขาเข้าที่มากขึ้น อัตราดอกเบี้ยของไทยที่อยู่ระดับต่ำ เงินบาทที่อ่อนค่า ภาวะเงินเฟ้อทั่วโลกที่กำลังผ่านจุดสูงสุดและพัฒนาการเชิงบวกในประเทศจีน ขณะที่ปัจจัยเสี่ยงหลักในช่วงครึ่งหลังปีนี้คือสงครามรัสเซีย-ยูเครนที่ยืดเยื้อ นโยบายการเงินของ Fed ที่ตึงตัว การเลื่อนเปิดประเทศของจีนออกไปและนโยบายโควิด-19 เป็นศูนย์ของจีน และความกลัวที่จะเกิดภาวะเศรษฐกิจถดถอยในปี 2566
ทำ stress test ต่อภาวะ mild recession ในปี 2566
เราได้ทำ stress test ต่อสมมติฐานที่จะเกิดภาวะ mild recession ในปี 2566 โดยกำหนดให้ GDP ทั่วโลกจะลดลง เป็น 1.5% จาก 3.0% ซึ่งคาดจะส่งผลกระทบเชิงลบต่อการเติบโตของ GDP ไทย (ลดลงเป็น 2.2% จาก 4.3%) ในปี 2566 การส่งออกสินค้าและบริการคาดจะได้รับผลกระทบโดยตรงจากอุปสงค์ทั่วโลกที่ชะลอตัว เราคาดว่าอัตราเงินเฟ้อจะเพิ่มขึ้นในอัตราที่ช้าลง (ลดลงมาอยู่ที่ 2.3% จาก 2.8%) หากเกิดภาวะ mild recession และธนาคารแห่งประเทศไทย (ธปท.) จะคงอัตราดอกเบี้ยนโยบายไว้ที่ 1% เทียบกับสมมติฐานหลักของเราที่ 1.5% ในปี 2566 เราคาดว่าเงินบาทจะอ่อนค่าลงมาอยู่ที่ 35.8 บาท/ดอลลาร์ฯ เทียบกับสมมติฐานพื้นฐานของเราที่ 33.8 บาท/ดอลลาร์ฯ ในปี 2566 จากการส่งออกและจำนวนนักท่องเที่ยวขาเข้าที่น้อยลง และอัตราดอกเบี้ยนโยบายที่อยู่ระดับต่ำ อย่างไรก็ดี คาดราคาน้ำมันจะยังอยู่ระดับสูงจากสงครามรัสเซีย-ยูเครนที่ยืดเยื้อ ผลการทำ stress test คาดว่าจะเห็น downside ที่ -10.8% ต่อกำไรสุทธิของตลาดปี 2566 ที่ 9.12 แสนลบ. และ downside ที่ -8.2% ต่อเป้าหมาย bottom-up ของ SET index ที่ 1,833 จุด เหลือ 1,682 จุด หากเกิดภาวะ mild recession ในปี 2566 เราคาดว่ากลุ่มที่ได้รับผลกระทบจำกัด (น้อยกว่า -10% ต่อกำไรสุทธิปี 2566) จากสมมติฐานเกิดภาวะ mild recession ในปี 2566 และเป็นกลุ่มที่มีความ defensive ในมุมมองของเราคือกลุ่ม REITs สาธารณูปโภค ICT พาณิชย์ เกษตรและอาหารและการแพทย์
หุ้นเด่นรายเดือนของเรา มี 6 ธีมลงทุนขณะนี้ ได้แก่
กลุ่มที่มีอัตราตอบแทนเงินปันผลสูง (KKP KTB และ DTAC) คาดหุ้นปันผลจะเคลื่อนไหวดีในช่วงที่ตลาดอ่อนตัวลง 
กลุ่มที่มี hedging ต่อภาวะอาหารขาดแคลนทั่วโลก (CPF ASIAN และ RBF) คาดประเทศไทยจะได้ประโยชน์จากอุปสงค์การส่งออกอาหารที่สูงขึ้นจากวิกฤติอาหารทั่วโลก
กลุ่ม defensive plays (BGRIM GULF CKP และ CBG) ผู้เล่นกลุ่ม defensive มีแรงเสียดทานต่อภาวะเศรษฐกิจถดถอยเพราะเป็นกลุ่มสวนทางวัฎจักร 
กลุ่มเติบโตสูง (IIG) เราคาดว่าการเติบโตของกำไรสุทธิปี 2565-67 จะมี CAGR ที่ 31% หนุนจากทั้งบริการ CRM และ ERP  
กลุ่มเปิดประเทศ (MTC BEM ANAN BH และ CENTEL) การเปิดเศรษฐกิจ การกลับไปเรียนออนไซต์/ทำงานที่ออฟฟิศ รายได้ภาคเกษตรและค่าแรงที่สูงขึ้นจะช่วยหนุนอุปสงค์ในประเทศของ MTC จำนวนผู้โดยสารและรถยนต์ใช้ทางด่วนของ BEM ยอดขายของ ANAN จำนวนผู้ป่วยของ BH และอัตราการเข้าพักของ CENTEL 
พัฒนาการเชิงบวกในจีน (PSL และ SCGP) การเปิดประเทศและมาตรการกระตุ้นเศรษฐกิจของจีนจะช่วยหนุนค่าระวางเรือของ PSL และราคากระดาษของ SCGP 
#KS #KSecurities #หุ้น #ลงทุน #INVESTMENT #Strategy
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp